钦定古今图书集成/明伦汇编/人事典/第017卷 > 《黄帝素问》 > 《气府论篇》
## 钦定古今图书集成/明伦汇编/人事典/第017卷 > 《黄帝素问》 > 《气府论篇》

手太阳脉气所发，肩解各一。

谓“秉风” 二穴。在肩上小髃后。举臂有空。

肩解下三寸各一。

谓天宗二穴。在秉风后大骨下陷中。

手阳明脉气所发，髃骨之会各一。

谓“肩髃二穴也，在膊骨头肩端上两旁罅间陷者。”

《宛宛》中。举臂取之。

手少阳脉气所发：肩贞各一，肩贞下三寸，分间各一。

肩贞二穴，系手太阳小肠经，在曲胛两骨解间，肩髃后陷中下三寸。谓肩髎、臑会、消铄三穴。肩髎当缺盆上突起肉臑会，挟肩髎后大骨下，胛上廉陷中。消铄：在肩下臂外间，腋对肘分下。